
    Republika Hrvatska
Općinski prekršajni sud u Zagrebu
Zagreb, Avenija Dubrovnik 8

	Poslovni broj  Pp-8116/2025
	
U   I M E   R E P U B L I K E   H R V A T S K E 

P R E S U D A


Općinski prekršajni sud u Zagrebu, po sutkinji Ljiljani Lovrek Grojzdek, uz sudjelovanje Ane Matić kao zapisničarke, u prekršajnom predmetu protiv okrivljenog  Stipe Grubišić, zbog djela prekršaja iz čl. 53. st.4. Zakona o sigurnosti prometa na cestama (NN  67/08, 48/10, 74/11, 80/13, 92/14, 64/15, 108/17, 70/1942/20, 85/22, 114/22, 133/23), povodom prigovora okrivljenika na obavezni prekršajni nalog PU zagrebačke, II. Postaje prometne policije Zagreb, dana 03. lipnja 2026. 

p r e s u d i o   j e 

	Temeljem čl.161. st. 5. točka 2. Prekršajnog zakona protiv okrivljenika Stipe Grubišić, OIB: 85727988880, sin Tomislava i Erike djev. Baus, rođen 26.06.1989. u Šibeniku, državljanin RH, dipl. pravnik, zaposlen, oženjen, otac jednog mlt. djeteta, srednje imovno stanje, sa prebivalištem u Zagrebu, Domobranska 25,  

ODBIJA SE OPTUŽBA

I.	da bi dana 28.04.2023. u 10:53 sati u Zagrebu na križanju ulica: Aleja grada Bologne, Podsusedska aleja, kao vozač vozila M1 marke Audi registarske oznake ŠI817HA, upravljao navedenim vozilom kroz naseljeno mjesto gdje je postavljenim prometnim znakom dopuštena brzina od 60 km/h, brzinom od 105 km/h, a umanjena za 10 % sigurnosne razlike iznosi 94 km/h, koja brzina je utvrđena korištenjem uređaja GATSO RS-GS 11, 
	dakle kretao se brzinom koja je za 34 km/h veća od dopuštene,
	te da bi time počinio prekršaj iz članka 53. st.1. kažnjivo po članku 53. st.4. Zakona o sigurnosti prometa na cestama.

II. 	  Na temelju odredbe 140. st. 2. Prekršajnog zakona troškovi prekršajnog postupka iz čl. 138. st. 2. toč. 2. do 4. Prekršajnog zakona padaju na teret proračunskih sredstava ovog suda.
	
O b r a z l o ž e n j e

1. PU zagrebačka, II. Postaja prometne policije klasa 211-07/23-4/66272 Ur.broj 511-19-45-23 izdala je dana 07.03.2023. obavezni prekršajni nalog protiv okrivljenika zbog djela prekršaja činjenično i pravno opisanog u izreci ove presude.
2. Općinski prekršajni sud u Zagrebu donio je osuđujuću presudu dana 10.02.2026. 
3. Ista presuda se okrivljeniku nije mogla uručiti do 28.05.2026.
4. Kako je od dana počinjenja prekršaja proteklo više od tri godine, to je u smislu čl. 13. st. 6. Prekršajnog zakona nastupila apsolutna zastara prekršajnog progona, koji se zbog zastare ne može više poduzimati.
5. [bookmark: _GoBack]Slijedom navedenom, temeljem propisa citiranog u izreci, optužba protiv okrivljenika je odbijena, te je u skladu s time odlučeno da troškovi prekršajnog postupka iz čl. 138. st. 2. toč. 2. i 3. Prekršajnog zakona padaju na teret proračunskih sredstava.

Zagreb, 03. lipnja 2026.
	 

Zapisničarka						       Sutkinja
Ana Matić					            Ljiljana Lovrek Grojzdek

Ova presuda je pravomoćna.
Protiv ove presude nije dopuštena žalba.

Dostavna naredba:
1. okrivljenik Stipe Grubišić, iz Zagreba, Domobranska 25
2. tužitelj PU zagrebačka, II. Postaja prometne policije 
3. pismohrana-ovdje

